**OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.-06.2025.**

**UVOD**

Primarni zadatak Sveučilišne knjižnice Rijeka (dalje u tekstu: SVKRI) je izgrađivati fondove i usluge primjerene potrebama pripadnika Sveučilišta u Rijeci te osigurati njihovo korištenje u cilju unaprjeđenja kvalitete učenja, obrazovnog, znanstvenog, stručnog, umjetničkog i svakog drugog rada. Knjižnica potiče usklađeni razvoj knjižnica Sveučilišta kroz sveučilišni knjižnični sustav otvoren ostalim visokoškolskim i specijalnim (stručnim, znanstvenim i spomeničkim) knjižnicama u regiji.

Osim poslova na izgradnji i osiguravanju pristupa svojim fondovima, SVKRI priređuje programe edukacije korisnika za korištenje knjižnične građe i usluga. U cilju promidžbe zapisanog znanja i knjižničarske struke, knjižnica priređuje i različite knjižnične događaje za javnost (izložbe i druge kulturne i obrazovne događaje).

Provodi istraživanja u knjižničnoj i informacijskoj znanosti. Priređuje stručne i znanstvene skupove u području knjižničarske i informacijske znanosti i programe cjeloživotnog učenja za knjižnično osoblje na području svoje matičnosti. Objavljuje stručne publikacije iz područja knjižnične i informacijske znanosti.

**IZVRŠENJE PO PROGRAMSKOJ KLASIFIKACIJI**

A621002 Redovna djelatnost Sveučilišta u Rijeci

Izvor 1.1

Ova aktivnost sastoji se od sljedećih elemenata:

1. Financiranje rashoda za plaće

2. Financiranje materijalnih prava zaposlenika, sistematskih pregleda i prijevoza

3. Financiranje naknade poslodavaca radi nezapošljavanja invalida

Izvršenje za period od 01-06/2025 iznosilo je 51,38%.

A622122 Programsko financiranje javnih visokih učilišta

Izvor 1.1.

Planirana sredstva su 74,50% utrošena zbog povećanja cijena usluga i iznos nije dostatan za cijelu godinu kao što je planirano.

A679089 Redovna djelatnost Sveučilišta u Rijeci (iz evidencijskih prihoda)

Izvor 3.1.

Planirana su sredstva iz vlastitih prihoda u iznosu 77.226,00 €

Izvor 4.3.

Prihodi za posebne namjene u iznosu 8.345,00 €

Izvor 5.2.

Ostale pomoći u iznosu 68.290 €

Izvor 6.1.

Donacije u iznosu 13.000 €

Program redovite djelatnosti Sveučilišne knjižnice Rijeka odvija se putem nekoliko aktivnosti i projekata:

* Aktivnost redovite djelatnosti za pokriće rashoda osoblja i materijalnih rashoda knjižnice, kao i kapitalnih ulaganja u opremu i knjižnu građu.
* Aktivnost redovite djelatnosti Podružnice na Kampusu
* Projekt Pristupa sustavu SVKRI
* Program cjeloživotnog učenja
* Aktivnost matične djelatnosti iz sredstava Ministarstva kulture

Planirana sredstva su utrošena 64,85 %. Aktivnost matične djelatnosti iz sredstva Ministarstva kulture nisu planirana jer Ministarstvo kulture nije potvrdilo prijenos sredstava 639 za 2025.g. pa će se iznos dodati putem rebalansa.